Μετά τον θάνατο του Σρινιβάς,
κάθε αστυνομικός είχε στον νου του
πως αν έβλεπε τον Βίραπαν ή κάποιον από τη συμμορία του,
να του ρίξει.
Τα είχε βάλει με τις δυνάμεις της αστυνομίας
με πολύ ανοιχτό και θρασύ τρόπο.
Εν μέρει, ήταν εντυπωσιακό, σοκαριστικό,
συναρπαστικό, αλλά και πάρα πολύ τρομακτικό.
Όταν ήταν μικρός, έπιανε βάρανους με το χέρι.
Ζουν μέσα σε κουφάλες δέντρων.
Όταν τους έβλεπε να μπαίνουν σε κουφάλες, έβαζε γενναία το χέρι του μέσα.
Μερικές φορές, αυτοί οι μεγάλοι βάρανοι
τον δάγκωναν κι έσκιζαν τη σάρκα του.
Όμως, συνέχιζε να τους κρατάει.
Με τον ίδιο τρόπο,
η αστυνομία προσπαθούσε να πιάσει τον Βίραπαν με οποιοδήποτε κόστος.
Οι κυβερνήσεις των δύο κρατιδίων είπαν
"Ό,τι και να συμβεί, όσο και να κοστίσει,
δεν πρέπει να δείξουμε έλεος στον Βίραπαν,
πρέπει να τον πιάσουμε νεκρό ή ζωντανό".
Αυτό ήταν πράγματι λάθος.
Όταν σε κυνηγάει ένας ολόκληρος στρατός,
είναι απολύτως φυσιολογικό να το σκάσεις.
Όμως, σ' αυτήν την περίπτωση,
αυτός πάντα γυρνούσε πίσω,
τους κοιτούσε κατάματα
κι έλεγε
"Πιάστε με αν μπορείτε".
ΤΟ ΚΥΝΗΓΙ ΤΟΥ ΒΙΡΑΠΑΝ
ΚΕΦΑΛΑΙΟ ΔΥΟ: ΛΟΥΤΡΟ ΑΙΜΑΤΟΣ
Ο κυβερνήτης παρακαλούσε τότε.
Και ο υπουργός Εσωτερικών.
"Κάντε ό,τι χρειαστεί. Θα σας δώσουμε όσα εκατομμύρια θέλετε".
Μας υποστήριζε όλη η κυβέρνηση.
"ΤΙΓΡΗΣ" ΑΣΟΚ ΚΟΥΜΑΡ ΕΙΔΙΚΗ ΟΜΑΔΑ ΚΡΟΥΣΗΣ
Πήραν πολλούς αστυνομικούς από την Καρνατάκα.
Την αφρόκρεμα των αστυνομικών της Καρνατάκα.
Εκείνη την εποχή,
ξεχώρισα κάποιον πολύ δραστήριο.
Εξαιρετικά δραστήριο.
Τον Σακίλ Αχμέντ.
Δεν έπιανε ψιλοκουβέντα, δεν έκανε περιττά αστεία και όλα αυτά.
Πολύ ευθύς τύπος.
Μετά, γνώρισα τον αρχηγό της αστυνομίας, τον κύριο Χαρικρίσνα.
Ήταν από τους πιο θαρραλέους.
Και πολύ ευέξαπτος.
Είπε "Ασόκ,
θα κάνουμε την κηδεία του Βίραπαν
μπροστά στη Βουλή στην Μπανγκαλόρ".
Τόσο σίγουρος ήταν.
Εμείς οι τρεις γίναμε ομάδα.
ΣΑΚΙΛ ΑΧΜΕΝΤ - ΥΠΟΕΠΙΘΕΩΡΗΤΗΣ
Ήμασταν σαν αδέλφια εκεί.
"ΤΙΓΡΗΣ" ΑΣΟΚ ΚΟΥΜΑΡ - ΕΠΙΘΕΩΡΗΤΗΣ Τ. ΧΑΡΙΚΡΙΣΝΑ - ΑΣΤΥΝΟΜΙΚΟΣ ΔΙΕΥΘΥΝΤΗΣ
Συλλέγαμε πληροφορίες, κάναμε ανακρίσεις,
και χτενίζαμε την περιοχή, τα πάντα.
Ήμασταν πολύ σίγουροι.
Η κυβέρνηση είχε εξαγγείλει
ότι θα έδινε αμοιβή 2 εκατ. για τη σύλληψη του Βίραπαν.
ΑΜΟΙΒΗ 2 ΕΚΑΤ.
Έφτιαξαν όμορφες αφίσες και τις έβαλαν σε δημόσιους χώρους,
ώστε να τις δουν όλοι.
Εκείνη την εποχή, το 1991, 2 εκατ. ήταν πάρα πολλά λεφτά.
Εξαλείψαμε ένα πρωτοπαλίκαρό του.
Τον Γκούρουναθ Ατσάρι.
Ήταν ένας σκληροπυρηνικός συμμορίτης
και ήταν υπεύθυνος για τα όπλα.
Ο θάνατος του Γκούρουναθ ήταν η πρώτη επιτυχία
από τις πληροφορίες.
Οπότε, και ο κόσμος ένιωσε ανακούφιση
και σιγουριά ότι η αστυνομία μπορεί να εξουδετερώσει τον Βίραπαν.
Ήταν μια πολύ θαρραλέα δουλειά που έκανε ο Σακίλ Αχμέντ.
Η STF έγινε πολύ δυνατή.
Και όλοι ήξεραν
ότι μπορούσαμε να εξοντώσουμε τον Βίραπαν.
Τέτοια αυτοπεποίθηση είχαμε.
ΡΑΜΑΠΟΥΡΑ
Ανταπέδιδε κάθε κίνηση της αστυνομίας.
Κανείς δεν φανταζόταν ποτέ ότι θα ερχόταν μέσα στη Ραμαπούρα
με μια ομάδα 20 ανδρών περίπου.
ΑΣΤΥΝΟΜΙΚΟ ΤΜΗΜΑ ΡΑΜΑΠΟΥΡΑ
Ένας χωρικός μού είπε
"Ακούσαμε έναν ήχο
μες στην ησυχία της νύχτας.
Έναν επαναλαμβανόμενο 'ρα-τα-τατ' ήχο".
"Γιατί ν' ανοίξει κάποιος τέτοια ώρα μια μηχανοκίνητη αντλία στο χωράφι;"
Το αστυνομικό τμήμα βρισκόταν υπό πολιορκία.
ΤΑ ΑΤΥΧΗ ΘΥΜΑΤΑ
Φοβερή αιματοχυσία.
Και είδαμε ότι ήταν σαν πεδίο μάχης.
Για τον θάνατο του Γκούρουναθ, σκότωσε σχεδόν επτά ανθρώπους.
Εκδικήθηκε κάνοντας επίθεση στο τμήμα,
για να δείξει ότι είναι πιο ισχυρός από την αστυνομία.
Βασικά, το αίμα μας έβραζε.
Του Βίραπαν δεν του κάηκε καρφί
που καταστράφηκαν οικογένειες
συναισθηματικά και όχι μόνο.
Πάντα δικαιολογούσε τις πράξεις του.
ΣΟΥΝΑΝΤ ΔΗΜΟΣΙΟΓΡΑΦΟΣ-ΕΡΕΥΝΗΤΗΣ
Και δεν είχε απολύτως καμιά μεταμέλεια
για όλους τους βίαιους φόνους που διέπραξε.
Περίπου 15 ή 20 μέρες μετά την επίθεση στο αστυνομικό τμήμα της Ραμαπούρα,
γέννησα το δεύτερο παιδί.
Μετακινούμασταν συνεχώς από το ένα μέρος στο άλλο.
Δεν είναι εύκολο να κρύβεσαι.
ΜΟΥΤΟΥΛΑΚΣΜΙ ΣΥΖΥΓΟΣ ΤΟΥ ΒΙΡΑΠΑΝ
Έπρεπε να περπατάμε 40-50 χιλιόμετρα κάθε μέρα.
Κανένας από την ομάδα δεν μπορούσε να μιλήσει δυνατά.
Έπρεπε να πλησιάσεις τον άλλον και να ψιθυρίσεις στο αυτί του.
Ή μπορούσες να συρίσσεις
ή να χτυπήσεις τα δάχτυλα για να σε προσέξει.
ΝΑΛΟΥΡ ΣΥΝΟΡΑ ΚΑΡΝΑΤΑΚΑ - ΤΑΜΙΛ ΝΑΝΤΟΥ
Πήγαμε κοντά στη Ναλούρ.
Ήταν ασφαλές μέρος για μας.
Ο άνδρας μου ήξερε ποιος μπορούσε να τον προδώσει
και σε ποιον να βασιστεί.
Η ατμόσφαιρα στο χωριό ήταν πολύ τεταμένη.
Στην περιοχή της Ναλούρ, είχε γίνει μεγάλος χαμός.
Η αστυνομία μπήκε στη Ναλούρ
και άρχισε να πυροβολεί στα σπίτια των ανθρώπων.
-Έχετε πάει στη Ναλούρ; -Πολλές φορές.
Πώς ήταν ο κόσμος εκεί;
Δεν συνεργαζόταν με την αστυνομία.
Εξαιρετικά ανυποχώρητοι άνθρωποι,
και δεν συνεργάζονταν, δεν μιλούσε κανείς.
Οπότε, η Ναλούρ κάηκε ολοσχερώς, έτσι;
Οι καλύβες κάηκαν…
Από την αστυνομία ή…
Ναι, κάτι συνέβη, νομίζω…
Δεν θυμάμαι πολλά τώρα.
Πολλοί συγγενείς του ζούσαν εκεί.
Δύο ή τρεις οικογένειες ήξεραν πού βρισκόμασταν μες στο δάσος.
Ήξερε ο Βίραπαν ποιος ήταν; Αν ήταν η αστυνομία…
Ο Σακίλ Αχμέντ.
Ο άντρας μου είπε "Ας με πιάσει.
Όμως, πιάνει αθώους ανθρώπους της περιοχής
και τους βασανίζει.
Πώς να κάτσω με σταυρωμένα τα χέρια μετά από αυτό;
Μόνο εγώ μπορώ να τιμωρήσω αυτούς τους αστυνομικούς".
Η αδικία τους τον προκάλεσε σε σημείο
που έκανε τον φόνο να μοιάζει κάτι φυσιολογικό.
Σε κάθε έγκλημα, κάνουμε αναπαράσταση
πώς έγινε το έγκλημα.
Ας πούμε, σ' αυτό το περιστατικό,
η επιλογή του σημείου της ενέδρας
έλεγε πολλά για την ευφυΐα του Βίραπαν.
Πάντα επέλεγε την κλειστή στροφή.
Τι συμβαίνει σε μια κλειστή στροφή;
Τα οχήματα κόβουν ταχύτητα.
Ας μην τον εγκωμιάσουμε, αλλά ήταν εξαιρετική ιδέα.
Εξαιρετική, σας λέω.
Ο Χαρικρίσνα οδηγούσε.
Ο Σακίλ κοιμόταν στο πίσω κάθισμα.
Όταν πλησίασαν την κλειστή στροφή,
υπήρχαν πολλές πέτρες που είχε βάλει ο Βίραπαν στον δρόμο.
Οπότε, μόλις το αμάξι έστριψε,
ξαφνικά ο Χαρικρίσνα είδε τις πέτρες.
Οι πέτρες ήταν προσεκτικά τοποθετημένες.
Για να μην υποψιαστεί κανείς κάτι, το κάναμε να μοιάζει με ναό.
Όταν είδα το λευκό αμάξι να πλησιάζει, ανιψιέ,
ήξερα ότι αυτή ήταν η τελευταία μέρα για όλους τους.
Τους καθάρισα έναν έναν. Εδώ, με μια σφαίρα στο κεφάλι.
Αυτό ήταν. Έτσι έκλεισε το κεφάλαιό τους.
Ο Βίραπαν πυροβόλησε.
Και η σφαίρα εξήλθε από τον λάρυγγα.
Το αμάξι γέμισε αίματα.
Ο Σακίλ ήταν με τους αστυφύλακες. Τα μυαλά του είχαν πεταχτεί έξω.
Απλώς έκατσα σε μια καρέκλα
και πάγωσα εντελώς.
Φανταστείτε τη θέση μου εκείνη την ώρα.
ΕΠΙΘΕΩΡΗΤΗΣ ΑΣΟΚ ΚΟΥΜΑΡ ΚΑΙ ΣΑΚΙΛ
Οι καλοί μου φίλοι σκοτώθηκαν πολύ βίαια και άσχημα.
Έχασα την αυτοπεποίθησή μου.
Φανταστείτε,
με την απώλεια δύο σημαντικών ατόμων όπως ο Χαρικρίσνα και ο Σακίλ,
πόσο μεγάλη ζημιά έπαθε η STF.
ΤΟ ΤΕΛΕΥΤΑΙΟ ΦΙΛΙ ΤΗΣ ΑΓΑΠΗΣ:
Το θεωρήσαμε ένα ακατόρθωτο έργο.
Ο 70ΧΡΟΝΟΣ Μ. ΤΙΡΟΥΒΕΝΓΚΑΝΤΑΜ
ΠΑΤΕΡΑΣ ΤΟΥ Τ. ΧΑΡΙΚΡΙΣΝΑ ΦΙΛΑΕΙ ΤΟΝ ΓΙΟ ΤΟΥ ΤΕΛΕΥΤΑΙΑ ΦΟΡΑ.
Οι διαδηλώσεις συνεχίζονται στους δρόμους της πόλης Μάισορ,
όπου ο κόσμος απαιτεί να ληφθεί δράση κατά του λαθρέμπορου σανταλόξυλου Βίραπαν
για τον βίαιο θάνατο του προσωπικού της STF,
και των αστυνομικών Χαρικρίσνα και Σακίλ Αχμέντ.
Ο ληστής πρέπει να έχει περάσει τα σύνορα με την Ταμίλ Ναντού.
Ο κυβερνήτης της Ταμίλ Ναντού Τζαγιαλαλίτα υποσχέθηκε
να εντείνει τις έρευνες στη ζούγκλα στα σύνορα των δύο κρατιδίων.
Ο Βίραπαν διέπραττε ένα έγκλημα στην πλευρά της Καρνατάκα
και πολύ βολικά ξεγλιστρούσε στην Ταμίλ Ναντού.
Μέχρι να ηρεμήσουν τα πράγματα.
Η αστυνομία της Καρνατάκα ήθελε απεγνωσμένα
να αναλάβει σοβαρή δράση
και η αστυνομία της Ταμίλ Ναντού.
Υπήρχε στο Σώμα μια έντονη αίσθηση σθένους.
Όποτε πέθαινε ένας αστυνομικός,
υπήρχε κάποιος άλλος που ύψωνε το χέρι του κι έλεγε
"Θα αναλάβω εγώ τα καθήκοντά του και θα κάνω ό,τι μπορώ".
Υπήρχε κάποιος
στην αστυνομία της Ταμίλ Ναντού, ο Γκοπαλακρίσναν.
Φαινόταν ότι ήταν γραφτό του να τελειώσει τον Βίραπαν.
Οργάνωσε μια μονάδα
και περιέργως την ονόμασε "Περιπολία Ζούγκλας".
Ύψος 1,83, γεροδεμένος
και μυώδης σαν τον Ράμπο.
Ο "Ράμπο" Γκοπαλακρίσναν
ζούσε μόνιμα στο δάσος, μέρα νύχτα.
Πλησίαζε όλο και περισσότερο τη συμμορία του Βίραπαν
και είχε μεγάλη επιρροή στην αστυνομία της Ταμίλ Ναντού.
Έκανε θαύματα.
Ο "Ράμπο" είχε επίσης ιστορικό
-άσκησης βίας σε ανθρώπους. -Ναι.
Βλέπετε, στην αρχή, λόγω των δυσκολιών, η αστυνομία
δεν χρησιμοποιούσε διπλωματία.
Ήταν κακή εποχή για τον κόσμο, όχι τον Βίραπαν.
ΑΝΜΠΟΥΡΑΤΖ ΣΥΜΜΟΡΙΑ ΒΙΡΑΠΑΝ
Η αστυνομία δεν μπορούσε να του κάνει τίποτα. Ο κόσμος υπέφερε.
Ο Γκοπαλακρίσναν έδειρε μέχρι θανάτου έναν βοσκό
μπροστά στη γυναίκα του.
Ο Βίραπαν ανταπέδιδε για κάθε χωριό που δεχόταν επίθεση.
Ήταν κακή εποχή, και ο Βίραπαν έφτασε σε σημείο
να βάλει ένα πανό στην Κολατούρ.
Έβαλε ένα μεγάλο πανό από άσπρο ύφασμα με κόκκινα γράμματα.
Προκλητικά λόγια προς τον Ράμπο Γκοπαλακρίσναν.
"Δεν έχεις τα κότσια να με αντιμετωπίσεις.
Αν είσαι όντως παιδί των γονιών σου, έλα να με αντιμετωπίσεις".
Ήταν μεγάλη είδηση, όλοι γελούσαν
και κορόιδευαν τον Γκοπαλακρίσναν και την ομάδα του.
Ο Ράμπο έπρεπε να δείξει ψυχραιμία
και να σκεφτεί γιατί είχε βάλει αυτό το πανό.
ΣΗΜΕΙΟ ΕΛΕΓΧΟΥ ΠΑΛΑΡ
Ο Ράμπο έφερε δύο οχήματα
και ήρθαν αστυνομικές δυνάμεις.
Αυτό που έκανε η ομάδα… Δεν ήμασταν εκεί. Ήμασταν σε άλλο μέρος
περίπου 15 χιλιόμετρα μακριά.
Ακούσαμε έναν δυνατό κρότο
και η βοή συνεχίστηκε για δέκα λεπτά.
Ακούστηκε σαν να κατέρρεε ο λόφος.
Σαν σεισμός.
Όταν ακούσαμε τον κρότο, δεν μπορούσα να καταλάβω τι είναι,
αλλά εκείνος είπε αμέσως "Τελείωσε".
Ξαφνικά, ακούστηκε ένας δυνατός ήχος
έκρηξης.
Πολύ χώμα σηκώθηκε στον αέρα και ξανάπεσε κάτω.
Δηλαδή, σκοτείνιασε ο τόπος.
Δεν έβλεπα τίποτα μπροστά μου.
Μ. ΑΣΟΚ ΚΟΥΜΑΡ ΕΙΔΙΚΗ ΟΜΑΔΑ ΚΡΟΥΣΗΣ ΤΑΜΙΛ ΝΑΝΤΟΥ
Δεν μπορούσα να καταλάβω τι είχε συμβεί.
Η αστυνομία είχε πολυβόλα με βάσεις
που μπορούσαν να ρίξουν ταινία με σφαίρες.
Ο άνδρας μου τα σκέφτηκε όλα αυτά και αποφάσισε ότι
"Ο μόνος τρόπος να τα βάλω με αυτήν την ομάδα
είναι να φυτέψω μια βόμβα".
Τόσο πανέξυπνος ήταν.
Όταν πλησιάσαμε στο σημείο,
ήταν μια φρικτή εικόνα.
Δεν έχω ξαναδεί κάτι τέτοιο στη ζωή μου.
Το λεωφορείο είχε αναποδογυρίσει κι είχε κοπεί στα δύο.
Κομμάτια ανθρώπινης σάρκας κρέμονταν από τους θάμνους.
Έντερα, κρανία, κράνη, κατεστραμμένα όπλα.
Σκοτώθηκαν 22 άτομα.
Είδα δύο αστυφύλακες που κουβαλούσαν τον Γκοπαλακρίσναν.
Είπε "Ασόκ, χτύπησα στο κεφάλι και το στόμα μου…"
Δεν μπορούσε να μιλήσει, και τα πόδια του… Έβγαινε πολύ αίμα.
Και τα γόνατά του… Είχαν σπάσει και τα δύο γόνατα.
Πετάχτηκε λίγα μέτρα στον αέρα κι έπεσε κάτω.
Υπέστη πολλά κατάγματα και σοβαρά τραύματα.
Αλλιώς, θα είχε σκοτωθεί.
Ο Βίραπαν έσκαψε 13 τεράστιους λάκκους
κι έθαψε πάνω από 25 κιλά εκρηκτικών.
Ήταν μεγάλη αιματοχυσία.
Στις 9 Απριλίου, ο Βίραπαν ξέσπασε τον θυμό του
ανατινάζοντας ένα λεωφορείο της Ειδικής Ομάδας Κρούσης
κοντά στην Παλάρ, στην περιοχή Μάισορ της Καρνατάκα.
Σκοτώθηκαν 22 άτομα, μαζί με 15 πληροφοριοδότες της αστυνομίας.
Ο Βίραπαν είναι πλέον ένας ακόρεστος κυνηγός ανθρώπων.
Είχαν περάσει τρία χρόνια από τη δημιουργία της STF,
και δεν είχαν μπορέσει ούτε να συλλάβουν τον Βίραπαν
ούτε να τον σκοτώσουν.
Είχε αποδειχτεί πως ήταν ένα υπεράνθρωπο εγχείρημα.
Όμως, ο τρόπος με τον οποίο ανατινάχτηκαν 22 άτομα
κινητοποίησε τις κυβερνήσεις.
Οι κυβερνήτες συναντήθηκαν.
Και αποφάσισαν να δημιουργήσουν μια κοινή Ειδική Ομάδα Κρούσης.
Πολλοί μύθοι
άρχισαν να δημιουργούνται για το φαινόμενο Βίραπαν.
Ήταν τρελές, υπερβολικές ιστορίες γι' αυτόν.
Θυμάμαι ότι κάποιος μου είπε
ότι είχε μαγικές δυνάμεις.
Ότι υπάρχει κάποιος θεός της ζούγκλας
που τον βοηθούσε σ' όλα αυτά.
Τον περιέγραφαν συγκεχυμένα.
Εκείνη την εποχή, υπήρχε μόνο μία φωτογραφία του.
Με το χαρακτηριστικό μουστάκι, τη σουβλερή μύτη.
Όμως, κανείς δεν ήξερε την αλήθεια.
Πόσοι ήταν μαζί του, ποιοι ήταν,
πώς ζούσαν στο δάσος;
Τίποτα απ' αυτά δεν ξέραμε.
ΣΙΒΑΣΟΥΜΠΡΑΜΑΝΙΑΜ ΦΩΤΟΡΕΠΟΡΤΕΡ
Ως δημοσιογράφος, θα αναγνωριστώ
μόνο αν κάνω πράγματα που δεν θα κάνουν οι άλλοι.
Έλεγε "Η αστυνομία
με παρουσιάζει ως τον μόνο εγκληματία.
Κι ότι εγώ σκορπίζω τον θάνατο.
Δημιουργούν ψευδείς φήμες για μένα.
Οπότε, όσο είμαι ζωντανός,
θέλω ο κόσμος να μάθει την αλήθεια".
Το πίστευε ακράδαντα.
Γύρω στις 4:00 το απόγευμα,
κάποιος απ' τη φυλή είχε επαφή
με τη συμμορία του Βίραπαν.
Ήρθε περπατώντας ξυπόλυτος και ρώτησε "Πώς σε λένε;"
Είπα "Σιβασουμπραμάνιαμ. Είμαι ρεπόρτερ".
Είπε "Ο αδερφός σε ζήτησε".
Η ελευθερία του Τύπου μάς επιτρέπει να έχουμε επαφή μ' έναν εγκληματία.
Είδα να μας πλησιάζουν τέσσερις άνδρες με στρατιωτική στολή.
Πρώτος ήταν ο Βίραπαν με ένα όπλο στον ώμο.
Σκουροπράσινη στολή, χαμογελαστός, καλοσυνάτος.
Με χαιρέτησε και με ρώτησε τι ώρα είχα έρθει.
Και δεν είχα καμιά ένδειξη ότι είναι άγριος άνθρωπος.
Μόνο ένα πράγμα σκεφτόμουν "Πρέπει να τον φωτογραφίσω".
"Το φως είναι καλό.
Μπορώ να βγάλω μερικές φωτογραφίες;"
Απάντησε με μια χειρονομία. "Θες φωτογραφία;
Αρτζουνάν; Φαίνεται ότι ο ρεπόρτερ θέλει μια φωτογραφία.
Είστε έτοιμοι;"
Το όνομα του Βίραπαν ήταν γνωστό, αλλά όχι η όψη του.
"Αν τους αφήσεις να σε φωτογραφήσουν, δεν θα μπορείς να πας πουθενά.
Μην το κάνεις".
Προσπάθησα να τον σταματήσω, αλλά δεν άκουγε.
Είπε "Να βγάλουμε μία τώρα;"
Κι ετοιμαζόταν. Έβγαλε την αλυσίδα για να φαίνεται.
Χαιρόμουν γιατί ήξερα ότι είχα καταφέρει κάτι που δεν είχε καταφέρει κανείς.
ΑΠΟΚΛΕΙΣΤΙΚΟ ΡΕΠΟΡΤΑΖ
ΜΕ ΤΗΝ ΟΜΑΔΑ ΤΟΥ
Πολλές φωτογραφίες.
Κρατώντας το τουφέκι και περιμένοντας σε μια ενέδρα.
Περπατώντας με τα όπλα φορώντας στολή καμουφλάζ.
ΔΙΑΣΧΙΖΟΝΤΑΣ ΤΗ ΖΟΥΓΚΛΑ ΕΚΠΑΙΔΕΥΣΗ
Ήταν πρώτη φορά που είχαμε φωτογραφίες όλων των μελών της ομάδας του.
Είναι το μεγαλύτερο λάθος που έκανε.
Μετά, βρήκαμε το οικογενειακό δέντρο κάθε ατόμου.
Συγγενείς, φίλους των συγγενών.
Μάθαμε ποιοι ήταν όλοι όσοι του παρείχαν τροφή,
πληροφορίες,
και στήριξη στη συμμορία.
Οι πληροφορίες είχαν αποτέλεσμα.
Είχαμε δει τη βαναυσότητά του.
Από πολύ κοντά.
Τέτοια βαναυσότητα δεν είχαμε ξαναδεί στη ζωή μας.
Γίναμε εκδικητικοί εκείνη τη στιγμή.
Απολύτως εκδικητικοί.
Αυτό δεν θα το καταλάβαινε κανένα δικαστήριο ποινικό
ή ανθρωπίνων δικαιωμάτων.
Μόνο οι άνθρωποι που δούλεψαν στην επιχείρηση,
θα καταλάβουν τη βαρύτητα αυτών των πραγμάτων.
Κι εκείνο το διάστημα, ένας ισχυρός αξιωματικός
αναρριχήθηκε από την Καρνατάκα, ο Σάνκαρ Μάχαντεβ Μπίνταρι.
Ήταν ένας από τους πιο ικανούς και τολμηρούς αστυνομικούς.
Δεν ήταν μόνο γενναίος, αλλά και πολύ διακριτικός άνθρωπος.
Ο Σάνκαρ Μάχαντεβ Μπίνταρι είδε τις φωτογραφίες των δραστών.
Και οι μυστικές υπηρεσίες άρχισαν να σκάβουν.
Συνέλαβαν εκατοντάδες.
Όλους τους υπόπτους τούς συγκέντρωναν
σ' ένα κτίριο, "το συνεργείο".
Δεν ήταν συνεργείο
που γινόταν επισκευή σε μοτοσικλέτες, ποδήλατα ή λεωφορεία.
Ήταν ένα συνεργείο που φτιάχτηκε ειδικά για βασανισμό ανθρώπων.
ΠΟΥΤΑΜΑΛΑΤΣΑΡ ΕΙΔΙΚΗ ΟΜΑΔΑ ΚΡΟΥΣΗΣ ΚΑΡΝΑΤΑΚΑ
Όλη η Ταμίλ Ναντού τρομοκρατήθηκε με αυτό το "συνεργείο".
Ήταν δημιούργημα του Μπίνταρι.
Ήταν σαν τον ανώτατο δικαστή του Μ. Μ. Χιλς.
Ό,τι έλεγε ήταν οριστικό.
Μέχρι κάποια στιγμή, ήταν εύκολο να πάρεις ρύζι.
Όταν ο Μπίνταρι ανέλαβε τα ηνία για τη σύλληψη του άνδρα μου,
ένας χωρικός που έπαιρνε ένα κιλό ρύζι
συλλαμβανόταν και ανακρινόταν.
Το συνεργείο ήταν σαν την Κόλαση.
Οι πρόγονοί μας μάς έλεγαν ιστορίες για την Κόλαση.
Ότι θα μας έριχναν ζωντανούς σε καυτό λάδι ή στη φωτιά.
Είχαμε δει όλα αυτά τα βασανιστήρια στο Μ. Μ. Χιλς.
Ήταν μια αίθουσα.
Έφταναν με λεωφορείο περίπου 15, 20 ή 50 άνθρωποι.
Χώριζαν το συνεργείο στα δύο.
Από τη μία έβαζαν όσους τους συμπαθούσαν, απ' την άλλη όσους τους αντιπαθούσαν.
Τότε ο Μπίνταρι άνοιξε το "τρίτο μάτι".
Που λέγεται "ο καταστροφέας".
Τους έβαζε να πίνουν ούρα.
Έβαλε μια γυναίκα να κάτσει γυμνή μπροστά σε έναν άνδρα.
Αυτά ήταν τα βασανιστήρια του Σάνκαρ.
Ο μακάβριος χορός του θανάτου φαινόταν ατελείωτος.
Ο Βίραπαν επιτέθηκε σ' ένα κομβόι της αστυνομίας.
Όταν φτάσαμε στο σημείο,
ακόμη έτρεχε το αίμα στον δρόμο.
Ο Σάνκαρ Μπίνταρι ήρθε, κοίταξε γύρω και ερεύνησε την περιοχή.
Με φώναξε. "Πούτου, έλα εδώ", είπε.
Ήταν τόσο έξυπνος που ήξερε απ' έξω τα ονόματα των ανθρώπων στο συνεργείο.
Κάθισε στο καπό ενός αυτοκινήτου και έγραψε κάποια ονόματα.
Είπε να πάρω το τζιπ και να φέρω εκείνα τα 8 άτομα.
Μου είπε να βάλω τον καθένα να σταθεί μπροστά σ' ένα δέντρο.
Προφανώς, όλα αυτά έδειχναν την αδυναμία της αστυνομίας.
Όταν το είδα αυτό, ένιωσα τόσο ντροπιασμένος και πληγωμένος,
που σκέφτηκα ότι εμείς οι αστυνομικοί φερόμασταν σαν ληστές.
Ένα μάθημα που πήρα
από τη συμμετοχή μου στην STF ήταν το εξής:
"Μην τον εξοργίζεις.
Περιόρισέ τον".
Κ. ΑΡΚΕΣ ΕΙΔΙΚΗ ΟΜΑΔΑ ΚΡΟΥΣΗΣ ΚΑΡΝΑΤΑΚΑ
Στην καριέρα μου, χειρίστηκα υποθέσεις…
Κ. ΑΡΚΕΣ
…τρομοκρατών στην Τζαμού και το Κασμίρ, Ναξαλιτών,
ανταρτών στη βορειοανατολική Ινδία.
Όμως οι μέθοδοι του Βίραπαν,
ο τρόπος δράσης του ήταν εντελώς διαφορετικός.
Ο Βίραπαν εξέλιξε μια στρατηγική βάσει της εμπειρίας του.
Δεν μελέτησε ιδιαίτερα για τον ανταρτοπόλεμο,
αλλά ήταν γεννημένος αντάρτης.
Οι ενέδρες του Βίραπαν ήταν όπως αυτές που κάνουν στο κυνήγι ζώων.
Όταν κάποιος κυνηγάει έναν ελέφαντα, ξέρει πού θα πάει ο ελέφαντας.
Έστηνε ενέδρες με τέτοιο τρόπο, που ήταν σίγουρο ότι το άτομο θα πήγαινε εκεί,
και ότι θα σκοτωνόταν.
Τέτοια τελειότητα είχε καταφέρει.
Αλλιώς, ο Βίραπαν δεν θα επιβίωνε για τόσο πολύ.
Οπότε, ένας τεράστιος αριθμός ανθρώπων πήγαινε στο δάσος και έχανε τη ζωή του.
Είπα "Δεν γίνεται έτσι".
Ίσως τα πράγματα μπορούσαν να γίνουν καλύτερα.
Συμπέρανα ότι είναι μια κατάσταση σαν ανταρτοπόλεμος,
και χρειάζονταν οι ανάλογες τακτικές.
Θα έπρεπε να είναι μια επιχείρηση που θα βασιζόταν σε πληροφορίες,
με αποτελεσματικούς καταδρομείς που θα μπορούσαν να ζήσουν στο δάσος
και θα χτυπούσαν την κατάλληλη στιγμή.
Μέσα στη ζούγκλα, ο Βίραπαν ήταν δυνατός.
Αφού ουσιαστικά εκεί είχε μεγαλώσει, η ζούγκλα ήταν το σπίτι του.
Όπως ακριβώς εμείς ξέρουμε πώς να κινηθούμε στο σπίτι μας.
Ξέρουμε πώς να πάμε στο μπάνιο ακόμα και στο σκοτάδι.
Με τον ίδιο τρόπο, η ζούγκλα έγινε το σπίτι του.
Οπότε, πήρε κι άλλους στη συμμορία του, και τη μετέτρεψε σε ένα κινητό χωριό.
ΜΟΧΑΝ ΝΑΒΑΣ ΕΙΔΙΚΗ ΟΜΑΔΑ ΚΡΟΥΣΗΣ ΤΑΜΙΛ ΝΑΝΤΟΥ
Μπήκα στη θέση του Βίραπαν
για να βρω ποιον δρόμο μπορεί να είχε πάρει.
Οπότε, αποφάσισα να πάρω εκείνον τον δρόμο.
Επισκέφτηκα όλα τα χωριά κι έβαλα πληροφοριοδότες.
Δεν είπα στους χωρικούς ότι έψαχνα τον Βίραπαν.
Τους είπα μόνο "Πείτε μου αν δείτε άγνωστους στο δάσος".
Οι ντόπιοι είχαν δει κινήσεις σε κάποιες περιοχές,
μα δεν ήξεραν ποιος ήταν.
"Είδαμε 15-20 άτομα να περνάνε".
Οπότε, αποφάσισα ότι η συμμορία του ήταν κάπου στην περιοχή.
Μόνο αυτός είχε τόσα άτομα.
Πάνω από 100 άνδρες και γυναίκες.
Ο Ναβάς ήθελε να πιάσει τον Βίραπαν με κάθε κόστος για να διακριθεί
όπως ο Γκοπαλακρίσναν.
Έψαχνε εντατικά τον Βίραπαν.
Όλοι έλεγαν στον Βίραπαν για τον Ναβάς.
Μάζεψε όλη τη συμμορία.
Τους είπε "Η ζωή μου τώρα δεν θα είναι εύκολη.
Θα κινδυνεύουν όσοι είναι μαζί μου.
Αν επιλέξετε να μείνετε, είστε ευπρόσδεκτοι".
ΠΑΛΑΡ - ΤΑΜΙΛ ΝΑΝΤΟΥ
"Θα πάμε δυτικά".
ΚΑΡΝΑΤΑΚΑ
Φτάσαμε στο Μίντσκουλι Μπόλι και μείναμε εκεί.
ΜΙΝΤΣΚΟΥΛΙ
Υπήρχε μια μικρή κοιλάδα που τη διέσχιζε ένα ποτάμι.
Είχε πυκνό δάσος
με πολλά διαφορετικά δέντρα.
Ήταν τόσο πυκνό που δύσκολα έβλεπες ανάμεσα απ' τα δέντρα.
Ακόμα κι όταν είχε φως, δεν ήταν εύκολο να δεις.
Οπότε, ο άνδρας μου αποφάσισε να μείνουμε εκεί.
Και μια μέρα, είπε
"Δεν έχουμε λεφτά.
Χρειαζόμαστε λεφτά για φαγητό".
Κι έφυγε.
Ανησυχούσα ότι θα έκανα μέρες να τον δω.
Καθώς προχωρούσαμε, πήραμε μια πληροφορία.
"Στο Μίντσκουλι,
υπήρχαν πολλά ανθρώπινα κόπρανα".
Ήρθαν οι χωρικοί που είχα στείλει και μου είπαν
"Θα είναι λαθρέμποροι".
Παίρναμε πολλές πληροφορίες για λαθρεμπόρους τότε.
"Θα είναι λαθρέμποροι".
"Όχι, κύριε", είπε.
"Οι λαθρέμποροι τρώνε μόνο ρύζι.
Όσοι τρώνε ρύζι έχουν κιτρινωπά κόπρανα.
Όμως, αυτά είναι μαύρα.
Αυτοί τρώνε κεχρί".
Έπρεπε να ήταν η συμμορία του.
Ήμουν σίγουρος.
Το Μίντσκουλι είναι μεγάλη περιοχή.
Είναι ανάμεσα σε τρία βουνά.
Ήταν σίγουρος ότι η αστυνομία δεν θα έφτανε τόσο μακριά.
Περιπλανιόταν ελεύθερα και σκεφτόταν "Ποιος θα έρθει εδώ;"
Έκανε ένα λάθος.
Έφτιαξε καλύβες.
Χρειαστήκαμε μια μέρα για να συγκεντρώσουμε τις ομάδες.
Η Καρνατάκα, η Συνοριοφυλακή και η Ταμίλ Ναντού σχεδίασαν κοινή επιχείρηση.
Ήταν νωρίς το πρωί.
Εκατό άνθρωποι μπήκαν σε σειρά,
και σιγά σιγά κατευθύνθηκαν προς εκείνο το μέρος.
Είδαμε δυο γυναίκες να αλέθουν κεχρί ή κάτι τέτοιο.
Και τέσσερα άτομα έπαιζαν σκάκι.
Ήταν ένα πολύ ασφαλές μέρος.
Ένα από τα σημεία φύλαξης ήταν αδύναμο.
Ένα αγόρι με τουφέκι κατέβηκε βρίζοντας.
"Καριόληδες, τα βάλατε μαζί μου;"
Ερχόταν προς εμάς κι έβριζε.
Ένας φρουρός τον ρώτησε τι έγινε.
"Οι αστυνομικοί μάς πλησιάζουν".
Ρωτούσε αλαζονικά "Τι μπορούν να μας κάνουν;"
Ο άλλος δεν πίστευε στ' αυτιά του. "Ναι, κατεβαίνουν το βουνό".
Όταν κοίταξαν, είδαν να πλησιάζουν 150-200 αστυνομικοί.
Μετά, ξαφνικά, μπήκαν σ' ετοιμότητα.
Άρχισαν να σφυρίζουν.
Ένα είδος σφυρίγματος και ήχους που κάνουν τα ζώα.
Και άρχισαν να τρέχουν.
Αυτό το πρόσεξαν οι συνοριοφύλακες που βρίσκονταν λίγο πιο ψηλά.
Οπότε, άνοιξαν πυρ.
Όταν πυροβόλησαν, νιώθαμε τον ήχο στο στήθος μας.
Δεν μπορούσα ούτε να μιλήσω ούτε ν' αναπνεύσω.
Δεν είχα δύναμη να σηκωθώ και να περπατήσω.
Δεν είχα πού να πάω.
Ήξερα ότι θα με πυροβολούσαν αν έτρεχα.
Κρατήθηκα από τα μπαμπού
και περίμενα εκεί, γονατισμένη.
Η αστυνομία μπήκε και άρχισε να πυροβολεί.
Όταν ακούστηκαν πυροβολισμοί, η συμμορία άρχισε να το βάζει στα πόδια.
Όλοι σκορπίστηκαν.
Ο ΣΑΝΚΑΡ ΜΠΙΝΤΑΡΙ ΜΠΡΟΣΤΑ ΣΤΗΝ ΚΑΛΥΒΑ ΤΟΥ ΒΙΡΑΠΑΝ
Σοκαριστήκαμε όταν είδαμε το μέρος.
Όλα ήταν οργανωμένα.
Είχαν προμήθειες απ' όλα, και γλυκά.
Τζάνκιρι, τζαλέμπι…
Όλα τα τρόφιμα ήταν σε καλά μπουκάλια, πολύ τακτοποιημένα.
Η γυναίκα του χρησιμοποιούσε σαμπουάν.
Βρήκαμε πολλές συσκευασίες Fair & Lovely.
Η αστυνομία είχε αποκλείσει το μέρος από δύο πλευρές.
Ήρθαν και με ρώτησαν "Εσύ είσαι η Μουτουλάκσμι;"
"Το ξέρετε ότι εγώ είμαι".
Μου έδεσαν σφιχτά ένα μαύρο πανί στα μάτια.
Όταν ο Βίραπαν άφησε τη συμμορία στο Μίντσκουλι,
είχε περίπου 157 άτομα.
Είχε άνδρες, γυναίκες και παιδιά.
Συνολικά, 157 άτομα.
Όταν γύρισε, δεν μπορούσε να τους βρει.
Έτρεξε παντού για να ξαναμαζέψει τη χαμένη συμμορία.
Δεν μπόρεσε να βρει κανέναν.
Η αστυνομία τούς έπιασε όλους και τους σκότωσε.
Σκότωσαν χωρίς έλεος άνδρες, γυναίκες και παιδιά.
Αυτό τον πλήγωσε πολύ.
Οι συμμορίτες του Βίραπαν ήταν διασκορπισμένοι μες στο δάσος,
και τους πιάσαμε.
Τους πιάσαμε και τους εκτελέσαμε.
Κάποιοι συνελήφθησαν, άλλοι σκοτώθηκαν.
ΚΟΤΙΟΥΡ ΜΑΝΙ
Εγώ σκότωσα 13 συμμορίτες.
Αν είχα παραμείνει στην STF, θα είχα σκοτώσει τον Βίραπαν.
Αυτή ήταν η εκδίκησή μου
για τον Χαρικρίσνα και τον Σακίλ.
Ν. Σ. ΜΑΝΙ
ΠΑΠΑΤΙ (ΣΥΖΥΓΟΣ ΓΚΟΒΙΝΤ)
Από όλη τη συμμορία του Βίραπαν, απέμειναν έξι άτομα,
κι ο Βίραπαν ήξερε ότι ερχόταν το τέλος.
Το οριστικό τέλος.
Τα εύσημα άξιζαν στον Σάνκαρ Μάχαντεβ Μπίνταρι.
Άριστος αρχηγός.
Είχαμε πιάσει τη Μουτουλάκσμι.
Ήταν όμορφη.
Αν συμμετείχε σε καλλιστεία,
θα έπαιρνε σίγουρα το στέμμα.
Σε κάθε γυναίκα, έβρισκες συνήθως 300-400 γραμμάρια κοσμήματα.
Όμως η Μουτουλάκσμι είχε κοσμήματα που ζύγιζαν περίπου 750 γρ.
Όλοι τους ήρθαν να με δουν.
Δεν κατάλαβα ότι αυτό γινόταν γιατί ήμουν η γυναίκα του Βίραπαν.
Εγώ σκεφτόμουν μόνο τι θα μου έκαναν.
Μόλις πέρασαν δέκα λεπτά
αφότου την είχαμε φέρει στη βάση, ήρθε ο Μπίνταρι.
Ήρθε με θωρακισμένο όχημα.
Ο Σάνκαρ Μπίνταρι ήρθε κρατώντας ένα αντίτυπο του περιοδικού India Today.
Με ρώτησε "Ξέρεις ποια είναι αυτή;"
ΜΟΥΤΟΥΛΑΚΣΜΙ ΚΑΤΑΖΗΤΟΥΜΕΝΗ ΣΥΖΥΓΟΣ
Είχε τη φωτογραφία μου.
"Ξέρω". "Ποια είναι;"
"Εγώ είμαι", είπα.
Με ρώτησε "Είσαι τόσο διάσημη που σ' έβαλαν στο India Today;"
Δεν απάντησα.
Μετά τη σύλληψή μου, ο άνδρας μου έγινε θηρίο.
"Είμαι άνδρας και τώρα είμαι μόνος. Μπορώ να κάνω ό,τι θέλω".
Έγινε ατρόμητος.
Ήταν ήδη ατρόμητος,
όμως ένιωθε ότι δεν τον περιόριζε τίποτα πια.
Η τρυφερότητα που είχα δει στο πρόσωπό του την πρώτη φορά, είχε χαθεί.
Το πρόσωπό του είχε σκοτεινιάσει. Έδειχνε κάποια δυστυχία στην καρδιά του.
Με ρώτησε ένα πράγμα.
"Αντί για φωτογραφίες,
μπορείς να με καταγράψεις σε βίντεο;"
Είπα "Ναι. Μπορούμε να το κάνουμε".
Όταν μετέδωσαν τη συνέντευξη του Βίραπαν,
όλοι στην Ταμίλ Ναντού ήταν καρφωμένοι μπροστά στις τηλεοράσεις.
Καθώς τα χρόνια περνούσαν,
ο Βίραπαν άρχισε να δίνει πολλές συνεντεύξεις.
Κι όπως μπορείτε να φανταστείτε, είχαν τεράστια επιτυχία.
Μια γριά κυρία είπε "Ήρθε ο Θεός και ο Σωτήρας μας".
Είδα ότι έτσι αντιδρούσε ο κόσμος.
Ήταν καταπληκτικό και πάρα πολύ παράξενο,
που έδειχνε
την εγγενή αλαζονεία που είχε.
Και απ' ό,τι φαίνεται, εύκολα
βρήκε τα ονόματα πολιτικών και γραφειοκρατών.
Και σχεδόν τους έλεγε
πώς πρέπει να ασκούν πολιτική.
Έτσι, η παράσταση συνεχίστηκε.
Υποτιτλισμός: Ευγενία Μίσκου